Rangskik blomme in net 5 minute - Goeie Huishouding
Rangskik blomme in net 5 minute
Skep 'n pragtige blommerangskikking in minder tyd as wat dit neem om die bloemis te bel
JY BENODIG | 'n Groot glasvaas vir rose wat halfpad met water gevul is; 'n Goeie, duursame skêr. Kyk by kwe-kerye vir 'n bloemisteskêr; Kleefband; Rose en loof. Vir dié rangskikking (regs onder) is twee klassieke tuinroos-variasies, Wall Street en Coral Palace, sowel as groenigheid soos penny gum (bloekom), wilger-rankplant, die red robin-struikgewas en rooi bessies van die geelmelkhout gebruik. | WENK: Jy kan loof by bloemiste of kwekerye aanskaf, of soms by die blomme-afdeling van supermarkte, maar jy kan net so maklik jou tuin vir interessante groenigheid gaan fynkam.
STAP 1 | Gebruik kleefband en prakseer 'n roostereffek daarmee. Dit skep 'n raamwerk waarbinne jy jou rangskikking beter kan saamstel. Gebruik loof soos penny gum as 'n basis vir jou rangskikking, en werk van die buitekant af binnetoe. | WENK Hou die loof se stele kaal sodat die water nie verkleur nie.
STAP 2 | Vul die oop spasies met ekstra loof soos red robin, rooi bessies van die geelmelkhout en wilger-rankplant. • Begin met 'n groen basis en voeg dimensie by deur die loof oraloor te versprei vir 'n laag-op-laag-effek. Gebruik 'n beker of gieter met 'n dun tuit om jou glasvaas op te vul sodat dit net meer as driekwart vol is.
STAP 3 | Besluit watter roos jou fokuspunt gaan wees (in dié geval Wall Street) en rangskik die blomme op 'n vlak effens hoër as jou basis-loof. | WENK Sny die roosstele teen 'n hoek van 45° en stroop enige oortollige blare af. Wissel die hoogte sub-tiel af totdat jy 'n paar rose het wat heelbo in die rangskikking uitstaan.
STAP 4 | Rangskik die volgende roos (Coral Palace) tussenin vir tekstuur en kleur. Rond af met ekstra wilger-rankplant om hoogte te verleen. | WENK Bekyk voortdurend jou rang-skikking uit alle hoeke wanneer jy jou blomme rangskik om seker te maak die samestelling is gebalanseerd.
ONS KENNERS | Jean Badenhorst en Lana Fredericks van Aspen Flowers & Co, 'n bloemistewinkel in Kaapstad wat bekend is vir hul pragtige uitstallings en rangskikkings. Besoek gerus www.aspenandco.co.za
Maak dit: Muurhorlosie
Hoe om 'n vertikale tuin te skep
Geen ruimte vir 'n tuin nie? Geen probleem nie. 'Plantmure' is 'n maklike en goedkoop manier om 'n bietjie groenigheid...